На вечны спакой ён вярнуўся ў Мярэцкія, на родную зямельку, якой аддаў столькі любві і сілы і дзе напаткаў свой зорны час. Праводзіць Уладзіміра Канстанцінавіча ў апошні шлях прыйшлі не толькі жыхары Мярэцкіх, але і суседніх вёсак, з горада. Прыйшлі тыя, хто яго добра ведаў, працаваў з ім: былыя брыгадзір Усцін Яцына, намеснік старшыні калгаса Галіна Міхно, дырэктар тутэйшай школы Віктар Лабачэўскі, старшыня Удзелаўскага сельсавета Віктар Карман і зусім незнаёмыя людзі. Шмат моладзі.